En vehicles usats (de segona mà), de renting o de leasing s'adjuntarà la factura de la primera adquisició del vehicle quan es disposi de la mateixa.
Aquesta factura permetrà acreditar el preu del vehicle en la primera adquisició.
Per a vehicles ECO usats (de segona mà) dels que no es disposi de la factura de la primera adquisició caldrà adjuntar el justificant de pagament (carta de pagament del Model 620 ) de l'Impost sobre Transmissions Patrimonials, ITP.
En aquest cas, l'administració determinarà el preu del vehicle d'acord amb els mitjans previstos a l'article 1.3 del Decret 245/2019, de 26 de novembre.
Per a vehicles ECO de renting o leasing dels que no es disposi de la factura de la primera adquisició caldrà aportar el contracte corresponent de renting o leasing.
Quan el preu de la primera adquisició no consti en el propi contracte, l'administració determinarà el preu del vehicle d'acord amb els mitjans previstos a l'article 1.3 del Decret 245/2019, de 26 de novembre.
** La baixa oficial del vehicle es podrà acreditar mitjançant el Certificat de destrucció del vehicle al final de la seva vida útil o informe del Registre General de Vehicles de la corresponent Prefectura Provincial de trànsit, que acrediti la baixa definitiva.
La data de baixa del vehicle desballestat en cap cas podrà ser sis mesos anterior a la data de sol·licitud d'inscripció del vehicle ECO.
Model de Certificat de destrucció del vehicle
La documentació presentada haurà d'estar en català o castellà.
La documentació presentada amb un altre idioma s'haurà d'acompanyar amb la corresponent traducció jurada.
A partir de l'1 de gener de 2020 els nous criteris aprovats per la Generalitat de Catalunya ( Decret 245/2019 de 26 de novembre ) per tal de determinar si un vehicle pot acreditar-se com a vehicle de baixa emissió són els següents:
A) Requeriments tècnics per gaudir del Descompte ECO-General 30%:
Aquest descompte (ECO-General) serà d'aplicació als vehicles de les categories tarifàries que a continuació s'indiquen:
B) Requeriments tècnics per gaudir del Descompte ECO-Específic del 75%.
Aquest descompte serà d'aplicació per a les mateixes categories tarifàries indicades a l'apartat anterior, així com per a les motocicletes, amb o sense sidecar, que compleixin amb qualsevol de les característiques definides a continuació:
C) Requeriments addicionals per al gaudiment del descompte ECO en qualsevol de les dues modalitats, general o específica:
La data de desballestament en cap cas podrà ser sis mesos anterior a la data de sol·licitud d'inscripció del vehicle ECO.
El titular del vehicle susceptible de la bonificació ECO no haurà de ser necessàriament el mateix que el del vehicle desballestat.
El vehicle desballestat haurà de ser de categoria tarifària II o Lleuger (turisme, furgó o furgoneta).
a) Per als vehicles en què s'hagi aportat la factura de la primera adquisició del vehicle, el preu correspondrà al que així consti a la factura de compra.
b) Per als vehicles de renting i leasing en què s'hagi aportat el corresponent contracte, el preu correspondrà al que així consti com a valor del vehicle en la primera adquisició.
c) Per a la resta de vehicles, l'administració determinarà el preu d'acord amb els mitjans previstos a l'article 1.3 del Decret 245/2019, de 26 de novembre en relació amb l'article 57 de la Llei 58/2003, de 17 de desembre, general tributària.
Cada any una ordre ministerial publica uns preus mitjans de venda en funció de la marca, el model, la potència i l'any de matriculació del vehicle.
Es determinarà el valor del vehicle segons el preu del model i marca que estableixi la corresponent ordre ministerial vigent, tot aplicant-hi el percentatge de fins un any d'ús.
Ordre ministerial per la qual s'aproven els preus mitjans de venda aplicables en la gestió de l'impost sobre transmissions patrimonials i actes jurídics documentats, impost sobre successions i donacions i impost especial sobre determinats mitjans de transport.
Per als vehicles no inclosos en l'ordre ministerial es determinarà el preu del vehicle d'acord amb els mitjans de comprovació previstos a l'article 57 de la Llei 58/2003, de 17 de desembre, general tributària.
Un cop verificades les dades del vostre registre i els documents acreditatius del vehicle, rebreu un correu electrònic on s'indicarà la data d'inici d'activació del descompte en aquells peatges que apliquen aquest tipus de bonificació.